Tõeline hea on vabalt liikuv energia. See on see, mida inimene veel enda omaks ei ole teinud. Kujutage ette, et seal kusagil kaugel on hea, mida ma endale igatsen. Minu soov teda endale saada on nagu pikk, silmale nähtamatu käsi, mis haarab sellest heast kinni ja hakkab teda enda omaks tegema. Ükskõik, kas olen ma füüsiliselt selle endale saanud või veel ei ole või tean, et ma kunagi ei saa, aga tahan ikka - oma hinge vangikongi olen ta juba pannud. Tema on nüüd vang, mina olen vangla ja meil on vangi-vangla suhted. Üks hävitab ühte, teine hävitab teist, haiget saavad mõlemad.